Հիշատակի միջոցառում տեղի ունեցավ նաև Ստամբուլի Սուլթան Ահմեդ պատմական վայրում: Թանգարանը 1915թ. բանտ էր, որտեղ մահվան ճամփորդությունից առաջ պահվում էին հայ մտավորականները: Թուրք ազգայնականները պատասխանեցին երկու գործողություններով: Թաքսիմի հարևանությամբ հավաքված մի քանի տասնյակ թուրքեր կրում էին պաստառ, որի վրա գրված էր. «Կեցցե՛ մեր նոր ազատագրական պատերազմն ընդդեմ երկրորդ Սևրի դաշնագրի»: Ապա ծայրահեղ ազգայնական «Գորշ գայլեր» կազմակերպության անդամները, ձեռքներին ադրբեջանական դրոշներ, անցան Իսթիքլալ պողոտայով՝ ցեղասպանության պնդումները որակելով «իմպերիալիստական ստեր»: